Keskustelu:Formula 1 ja suomalaiset

message: Ei minusta roskaa. Suurin osa tietää suomalaisista f1-kuljettajista Häkkisen, Räikkösen ja Rosbergin. Joku Kovalainen ja Salokin ovat ajaneet mutta että 10 eri ajajaa? -tKahkonen 30. marraskuuta 2007 kello 17.39 (UTC)
replies: text: Samaa mieltä. On tuossa paljon muutakin sisältöä kuin pelkkä nimiluettelo. Ainoa pohdittava asia on, pitäisikö sivu nimetä jollain toisella tavalla (Suomalaiset Formula 1 -sarjassa, tjv.). Onhan meillä mm. Albania yleisurheilun maailmanmestaruuskilpailuissa 2007... --Lax 30. marraskuuta 2007 kello 17.50 (UTC)
replies: text: : No jaa, voitaneen sitten säilyttää. Sana "luettelo" tuntuu kuitenkin vielä vähän oudolta, mutta ei kai sillä suurta merkitystä ole. --JannE 30. marraskuuta 2007 kello 19.01 (UTC)
replies: text: ::Hyvässä luettelossa on muutakin tietoa kuin vain nimi. -tKahkonen 30. marraskuuta 2007 kello 19.20 (UTC)

text: ::No nyt se ei enää olekaan lisäystesi jälkeen luettelo vaan tuo Suomalaiset Formula 1 -sarjassa. -tKahkonen 30. marraskuuta 2007 kello 19.57 (UTC)
Eikö tämän artikkelin nimeksi sopisi paremmin Suomi Formula 1 -sarjassa? Vertaa: Suomi kesäolympialaisissa 2004, Suomi yleisurheilun maailmanmestaruuskilpailuissa 2007 ja Suomen urheilu. -DragonMaster- 4. joulukuuta 2007 kello 15.39 (UTC)

text: Sopii. Siirrän. --JannE 4. joulukuuta 2007 kello 15.56 (UTC)
replies: text: :Onko tuota lippua pakko tunkea joka paikkaan kuvan korvikkeeksi? Laki Suomen lipustakin kieltää sen käytön koristeena! --213.216.199.6 4. joulukuuta 2007 kello 15.58 (UTC)
replies: text: ::On. --Fordson 4. joulukuuta 2007 kello 16.29 (UTC)

text: :Myönnettäköön että olen formuloiden vihaajana ehkä hieman ummikko arvioimaan, mutta eikö otsikointi "Suomi Formula 1 -sarjassa" ole kuitenkin kehnompi kuin "Suomalaiset Formula 1 -sarjassa". Ymmärtääkseni he eivät kuitenkaan vaikkapa esimerkiksi maailmanmestaruuskilpailuihin osallistuvien yleisurheilijoiden tapaan ole "edustamassa maataan" noin ensisijaisesti (taannoin joku ahvenanmaalainen yleisurheilija taisikin protestoida tätä käsitystapaa vastaan myös yleisurheilun osalta?), vaan kilpailevat yksilöinä tai latteasti ilmaistuna tallejaan edustavina sopimuskuskeina. Kömpelönä verrantona voisi nostaa esiin NHL-kiekkoilijat – "Suomi NHL-seuroissa" tuskin olisi kenenkään mielestä kovin osuva otsikko. Toki jääkiekkoilu on joukkuelaji toisin kuin formularalli... --Haltiamieli 5. joulukuuta 2007 kello 12.45 (UTC)
replies: text: ::Mutta juurihan jaettiin Suomelle palkinto parhaana autourheilumaana Taisi jopa olla Suomelle ensimmäinen kerta. -tKahkonen 28. joulukuuta 2007 kello 18.18 (UTC)
thread_title: Roskaa?

message: Ovatko nuo pisteet vertailukelvottomia eli onko niissä käytetty sekaisin pistetaulukkoa 10-8-6 ja 10-6-4? Vai onko erilainen pisteytys otettu huomioon? Tästä kannattaisi olla maininta artikkelissa. -tKahkonen 28. joulukuuta 2007 kello 20.16 (UTC)
replies: text: Hyvä huomio. Lisäsin pistejärjestelmät eri vuosina. Ehkä hieman sekava, mutta yritän parannella. --JannE 28. joulukuuta 2007 kello 20.29 (UTC)
thread_title:  Pisteistä 

message: Löysin koneelta muutaman kuvan ko. tapahtumasta. :Image:HCGP2006.jpg, :Image:TrulliHelsinki.JPG. --Fordson 1. tammikuuta 2008 kello 15.32 (UTC)
replies: text: Hienoa! Harmi, etten itse päässyt paikalle kuvia räpsimään :) --JannE 1. tammikuuta 2008 kello 15.58 (UTC)
replies: text: :Mulla olis kans noita kuvia. Voisin laittaa ne Wikipediaan (jos tarvitaan). Kim Kujala 95 6. tammikuuta 2008 kello 12.43 (UTC)
replies: text: ::Pane ihmeessä Commonsiin, siellähän ne sitten ovat jos joku joskus tarvitsee.- -Tanár 6. tammikuuta 2008 kello 13.50 (UTC)
replies: text: :::Laitan kun kerkeen. Kim Kujala 95 7. tammikuuta 2008 kello 18.45 (UTC)
thread_title: Helsinki City GP

message: Tuon tämän hyvissä ajoin vertaisarviointiin, jotta ehdin parennella ehdotusten mukaan. Mitä puuttuu, mikä vaatii parannusta, mikä on turhaa? Olisiko muuten oleellista kertoa televisioinnista ja selostajista ym.? --JannE 25. joulukuuta 2007 kello 20.04 (UTC)
replies: text: Otsikoinnit on ainakin kuin iltapäivälehdistä. Niiden muoto pitää muuttaa tietosanakirjamaiseksi. Lisäksi kohta "Mielenkiinoisia tilastoja" (knen mielestä mielenkiintoisia?) haiskahtaa Trivia-osiolta eri nimellä. --qWerk 25. joulukuuta 2007 kello 20.08 (UTC)
replies: text: :Otsikointi on kieltämättä tuottanut päänvaivaa, mutta laitoin edes jotain parempien puutteessa. Yritän yhdistää nuo mielenkiintoiset tilastot johonkin. --JannE 25. joulukuuta 2007 kello 20.11 (UTC)
Artikkelin aihe on hyvä, mutta olisiko parempi nimi "suomalaiset kuljettajat Formula 1 -sarjassa". Tässä voisi olla myös alaluku "lajin seuraaminen Suomessa" tms. Siihen tulisi televisiointi, selostajat ja yleensäkin se, miten laji on tunnettu Suomessa ja miten suosittu se on. Eihän esimerkiksi Rosbergin MM-voiton aikaan lajia tunnettu Suomessa paljon yhtään verrattuna nykyaikaan. Mielenkiintoista olisi myös vertailu tältä kannalta muuhun autourheiluun, lähinnä ralliin, jota on seurattu Suomessa jo pitkään.- -Tanár 27. joulukuuta 2007 kello 10.38 (UTC)

text: Mainitsemasi nimi olisi muuten hyvä, mutta ajattelin kirjoittaa muistakin kuin kuljettajista (talli, sponsorit, työntekijät). Miten olisi "Suomalaiset Formula 1 -sarjassa" -nimi, jolla artikkeli jossain vaiheessa oli? Kiitos hyvistä ideoista, noissa riittää tekemistä melko pitkäksikin aikaa :) --JannE 27. joulukuuta 2007 kello 11.08 (UTC)
replies: text: :Ehkä tosiaan "Suomalaiset Formula 1 -sarjassa" tai sitten vielä yleisemmin (tai epämääräisemmin) "Suomalaiset ja Formula 1 -sarja". Lajin arvostuksesta tuli vielä mieleen vuoden urheilija -äänestykset, miten F1-kuskit ovat niissä pärjänneet? Voittiko Häkkinen joskus? Tänä vuonna F1-maailmanmestaruus ei riittänyt siihen, että Räikkönen olisi valittu. Hyvä että mietit myös nuoremman Rosbergin "suomalaisuutta", ja sanot että hänellä on Suomen passi, eli sehän tarkoittaa sitä että hän on Suomen kansalainen. Onhan se yksi peruste, että häntä voi pitää suomalaisena. Tuli vielä kuitenkin mieleen, että onkohan hän pelkästään Suomen kansalainen, vai onko hänellä kaksoiskansalaisuus. Sehän on nykyään mahdollista.- -Tanár 27. joulukuuta 2007 kello 12.00 (UTC)
replies: text: ::Lisäsin hieman Vuoden urheilija -voitoista tietoa ja tarkensin Nico Rosbergin kansalaisuutta. Hänestä on mielestäni ihan hyvä kertoa jonkin verran, vaikka Saksan lipun alla kilpaileekin. --JannE 27. joulukuuta 2007 kello 18.32 (UTC)
replies: text: :::Ilman muuta, pidetäänhän häntä Suomen mediassakin ainakin puoliksi suomalaisena, ja lisäksi isä on osa suomalaista F1-historiaa.- -Tanár 27. joulukuuta 2007 kello 20.35 (UTC)
Muutin johdantoa niin, että muutkin suomalaiset kuin kuljettajat nousevat paremmin esille. Lisäksi siirsin pätkän johdannosta Suomalaiset kuljettajat -lukuun.- -Tanár 27. joulukuuta 2007 kello 17.23 (UTC)

text: Näyttää huomattavasti paremmalta! --JannE 27. joulukuuta 2007 kello 18.32 (UTC)
Muokkasin suomalaisia kuljettajia käsittelevää lukua, korjailin tekstiä ja siirsin tulevia kuljettajia koskevan kohdan luvun alkuun. Jäi askarruttamaan sellainen kohta, jossa Rosberg hävisi yhden osakilpailun 5/100 sekuntia. Kuka mahtoi olla voittaja? Myös tiedot F1-lähetysten katsojaluvuista Suomessa olisivat mielenkiintoisia.- -Tanár 29. joulukuuta 2007 kello 11.27 (UTC)
Eikös Jorma Pulkkinenkin selostanut formuloita jossain vaiheessa? Hänestä ei ole tällä hetkellä mainintaa artikkelissa, eikä minulla ole asiasta tarkkoja muistikuvia. --ToSalmi 29. joulukuuta 2007 kello 11.48 (UTC)

text: Jorma Pulkkisen ääntä en muista formuloissa kuulleeni, vaikka hän monenmoista onkin selostanut. Yritän kuitenkin etsiä jostain jotain mainintaa. --JannE 31. joulukuuta 2007 kello 09.09 (UTC)
replies: text: : Ilmeisesti kyseessä on "moottoriurheiluspesialisti Jorma Pulkkinen", jonka kirjoituksia löytyy vaikka tästä. Sitä en tiedä mahtaako olla sama Pulkkisen Jortsu, joka selosti aikoinaan Ruutuysiä sun muuta.- -Tanár 31. joulukuuta 2007 kello 11.27 (UTC)
Kävin kieliasua läpi Lajin seuraaminen Suomessa -lukuun asti. Siinä on vähän ristiriitaa sen suhteen, millä kanavalla F1:tä alun perin esitettiin. Ensin sanotaan, että Yleisradion kanavilla, mutta sitten Matti Kyllösen yhteydessä sanotaan, että Kolmoskanavalla. Kolmoskanavahan ei varsinaisesti ollut Yleisradion kanava, vaan sen omistivat YLE ja MTV, ja siitä kehittyi sitten MTV3. Jos siis ensimmäisetkin F1-lähetykset olivat Kolmoskanavalla, ei mielestäni voida sanoa että niitä on esitetty Yleisradion kanavalla. Selventää tuota joka tapauksessa pitäisi.- -Tanár 1. tammikuuta 2008 kello 11.15 (UTC)

text: Ongelamana on se, että en tiedä, kuka Yleisradion lähetyksiä pääasiassa selosti. Aluksi kilpailuja näytettiin silloin tällöin YLE:llä, mutta sittemmin lähetykset siirtyivät Kolmoskanavalle. Yritän etsiä vielä jonkin lähteen noille. --JannE 1. tammikuuta 2008 kello 11.49 (UTC)
replies: text: :No nyt se on selvempi; olisihan se plussaa jos YLE:n selostajakin olisi mainittu, mutta kai ilman sitäkin pärjää. Olen nyt käynyt koko tekstin läpi ja tehnyt sille sen minkä voin ja osaan, ja se on mielestäni aika hyvässä kuosissa nyt. Ehkä siinä voisi olla vielä joku luku "Formula 1:n suosio Suomessa" tms., ja siihen voisi kerätä tiedot Vuoden urheilija -äänestyksistä, TV:n katsojaluvuista ja Helsingin näytöskisan katsojaluvuista, nyt ne asiat ovat hajallaan pitkin artikkelia. Olisiko muuten mitään faktatietoa siitä, kuinka paljon suomalaisia on ollut paikan päällä kisoja seuraamassa. Ainakin muistan joskus jostain lukeneeni, että varsinkin Unkarin GP:ssä on ollut paljon suomalaisia formulaturisteja.- -Tanár 1. tammikuuta 2008 kello 20.50 (UTC)
replies: text: ::Lisäsin hieman tietoa siitä, että Unkarin GP:ssä on usein paljon suomalaisia. Mitään lukuja paikan päällä olevista suomalaisista katsojista en kuitenkaan ole löytänyt. Mikä osio vaatii vielä laajennusta? --JannE 3. tammikuuta 2008 kello 13.19 (UTC)
replies: text: :::"Suosio Suomessa"-luku on mielestäni hyvä. Ehkä suomalaisista katsojista voisi löytyä joku maininta lehtijutuista, jotka käsittelevät Hungaroringiä? "Paikan päällä oli jälleen sadoittain suomalaisia" tms. Ja vielä tähän liittyvät Rosbergin kommentit, että hänen aikanaan lajia ei Suomessa arvostettu ainakaan mediassa. Niitä voisi ehkä valaista vähän enemmän ja panna nekin tuohon suosio-lukuun.- -Tanár 3. tammikuuta 2008 kello 15.10 (UTC)

text: :Sivun Tapio Suominen (urheilutoimittaja) mukaan YLE:llä lähetyksiä selosti Tapio Suominen ja kisalähetyksissä YLE ja MTV vuorittelivat. --ToSalmi 3. tammikuuta 2008 kello 15.40 (UTC)
replies: text: ::Mainitsemallasi sivulla ei ole lähteitä, joten en tiedä voiko siihen täysin luottaa. Ainakin siinä väitetään että Suominen selosti formuloita Yleisradiossa 1993, kun taas tässä arvioitavassa artikkelissa käytettyjen tietojen mukaan lähetykset tulivat silloin (ilmeisesti?) Kolmoskanavalta. Joku ristiriita tuossa siis on.- -Tanár 3. tammikuuta 2008 kello 19.12 (UTC)
replies: text: :::Löysin mielestäni ihan luotettavan lähteen siitä, että Suominen selosti kilpaluja. Lisäksi selostajana on toiminut mm. Markku Pentikäinen. Koska kanavissa on jonkin verran epäselvyyttä, jätin kanavan ainakin toistaiseksi mainitsematta. --JannE 4. tammikuuta 2008 kello 11.48 (UTC)
Artikkeli nimestä vielä. Nyt vaikuttaa siltä, että artikkeli käsittelee niin Suomea Formula 1 -sarjassa kuin myös Formula 1 -sarjaa Suomessa. Pitäisikö nimi siis olla "Suomi Formula 1 -sarjassa", vai "Formula 1 -sarja Suomessa", vai mikä? Tai miten olisi Tanárin jo aikaisemmin ehdottama "Suomalaiset ja Formula 1 -sarja"? Ehdotuksia? --JannE 4. tammikuuta 2008 kello 17.06 (UTC)

text: Heitetään sekaan myös muoto "Suomi ja Formula 1 -sarja". Ainakin muodon "Formula 1 -sarja Suomessa" jättäisin pois laskuista, koska se tuo mieleen lähinnä artikkelin, jossa kerrotaan miten sarja on edustettu ja menestynyt Suomessa. Tarkoitushan lienee suunnilleen päinvastainen. --ToSalmi 4. tammikuuta 2008 kello 19.30 (UTC)
replies: text: :Hankala kysymys. Olen samaa mieltä ToSalmen kanssa siinä, että "Formula 1 -sarja Suomessa" voi olla harhaanjohtava. Nykyinen nimi Suomi Formula 1 -sarjassa on saman mallin mukaan kuin esim. Suomi olympialaisissa, mutta nythän tässä käsitellään jotain muutakin kuin vain sitä miten "Suomi" (= suomalaiset urheilijat) ovat osallistuneet F1-kisoihin. Tämän aihe on jotain sentapaista kuin "Formula 1 suomalaisten kannalta/näkökulmasta", mutta se on jotenkin kömpelö. ToSalmen ehdotus on aika hyvä, mutta olisiko kuitenkin parasta, että artikkeli alkaisi sanalla Formula 1, sehän tässä on pääasia? Silloin vaihtoehtoja olisivat Formula 1 -sarja ja Suomi tai Formula 1 -sarja ja suomalaiset. - -Tanár 5. tammikuuta 2008 kello 11.02 (UTC)
replies: text: ::Totta, olisi hyvä alkaa sanalla Formula 1. Mielestäni "Formula 1 ja suomalaiset" kuulostaa myös hyvältä, siis ilman tuota sarja-sanaa. Itse olisin ehkä eniten sen kannalla. --JannE 5. tammikuuta 2008 kello 13.28 (UTC)
replies: text: :::Siirsin tuolle nimelle. Noista muista ehdotuksista voisi tehdä uudelleenohjaukset. --JannE 5. tammikuuta 2008 kello 17.04 (UTC)
replies: text: ::::Jees, nyt otsikko kuvaa hyvin sisältöä ja on ytimekäs.- -Tanár 5. tammikuuta 2008 kello 21.20 (UTC)
</div>
thread_title:  Arkistoitu vertaisarviointi 

message: Tällä hetkellä artikkelin johdanto ei mielestäni riittävästi viittaa siihen, että artikkeli kertoisi paitsi suomalaisista F1-tähdistä myös formuloiden kulttuurisesta merkityksestä Suomessa ja suomalaisille. Tätä voisi mielestäni parantaa vaikkapa nostamalla katsojalukuja johdantoon. Samoin menestystä ja edustusta voisi verrata muihin urheilulajeihin. –Dilaudid • κ, μ • 14. heinäkuuta 2008 kello 14.28 (UTC)
replies: text: Totta. Muutin johdantoa niin että se kuvastaa paremmin artikkelin sisältöä, toivottavasti on nyt parempi.--Tanár 15. heinäkuuta 2008 kello 21.33 (UTC)
replies: text: : On parempi, kiitos :) –Dilaudid • κ, μ • 20. heinäkuuta 2008 kello 09.25 (UTC)
Mikko Kozarowitzkyä ei virallisissa yhteyksissä lasketa Grand Prix -kuljettajaksi, koska hän ei startannut yhteenkään kilpailuun. Säilytin kuitenkin maininnan yrityksestä päästä kilpailuun. Kommentin jätti Kekeruusperi (keskustelu – muokkaukset).

text: Lähde? Kyllä kuljettajat, jotka eivät osallistuneet lähtöön mutta GP-viikonloppuun muuten, lasketaan F1-kuskeiksi. --JannE 20. heinäkuuta 2008 kello 09.13 (UTC)
thread_title:  Kulttuurimerkitys esille myös johdannossa 

message: Artikkeli on nyt suositeltava. Mutta se on täynnä lähdepyyntöjä, eikä sitä ole tällä vuosikymmenellä päivitetty kovinkaan usein: esimerkiksi "Lajin seuraaminen Suomessa" -osio päättyy vuoteen 2007 "selostajat"-osion kahta viimeistä lausetta lukuunottamatta. Artikkelissa on useita tulevaisuuteen viittaavia lauseita, joiden aika on jo mennyt. Ei nähdäkseni enää täytä suositeltavan kriteereitä, joten laitetaan tähän vertaisarviointiin ennen äänestystä. --Savir (keskustelu) 6. maaliskuuta 2014 kello 17.38 (EET)
replies: text: Kauan on ollut vailla kunnon päivitystä ja paljon on tullut lähteetöntä materiaalia äänestyksen jälkeen. Ainakaan mulla ei ole enää mielenkiintoa alkaa korjata tätä artikkelia, kun muutenkin tulee muokattua nykyään niin harvoin. --JannE (keskustelu) 9. maaliskuuta 2014 kello 19.09 (EET)

text: Lähdepyynnöt tulisi lähteistää ja artikkeli tulisi päivittää ajantasaiseksi. Savir osasikin luetella itse lääkkeet. Suositeltu artikkeli -status kannattaa pyrkiä ottamaan äänestyksellä pois, jos puutteet ovat näin suuria? --Hartz (keskustelu) 11. maaliskuuta 2014 kello 08.16 (EET)

text: Malliesimerkki siitä, miten aikanaan laadukaskin sivu rapautuu pikku hiljaa, kun sekaan tulee lähteettömiä lisäyksiä ja systemaattinen päivitys jää tekemättä. Äänestykseen, jos ei kellään ole intoa korjaamiseen.--Tanár 16. maaliskuuta 2014 kello 20.43 (EET)
</div>
thread_title: Arkistoitu vertaisarviointi 2

message: Onko se Nico nyt sitten suomalainen vai ei? Paikoitellen artikkelissa häntä pidetään täysin suomalaisena, paikoitellen mainitaan, että hänellä on myös Suomen kansalaisuus ja jossain kohdissa hänet sivuutetaan kokonaan. Jonkinlainen johdonmukaisuus olisi ehkä hyvä :D -88.115.57.46 17. heinäkuuta 2017 kello 15.27 (EEST)
Niin, hän kun kilpailee Saksan lipun alla, niin en laskisi häntä mukaan.--176.85.230.29 7. tammikuuta 2018 kello 16.57 (EET)
thread_title: Nico Rosberg

message: Tuosta voisi mainita F1-ajot -osiossa. Ainakin rata näyttää täyttävän F1-mitat.--176.85.230.29 7. tammikuuta 2018 kello 17.03 (EET)
thread_title: Mahdollinen GP KymiRingillä